Jijang

Jijang (ĉina normlingvo: 益阳, pinjino:Yìyáng,  simpligita ĉina:益阳市; tradicia ĉina:益陽市; pinjino: yìyáng shì) estas prefektujnivela milionurbo en la provinco Hunano, Ĉinio ĉe la rivero Ĝeĝjango (alfluanto de la rivero Jangzio).

Jijang estas honorata kiel la urbo de badmintono, ĉar ĝi kultivis multajn mondajn badmintonajn ĉampionojn. Jijang estas nacie fama "hejmurbo de bambuo", kaj la produktado de bambuo kaj teo rangas unue en la provinco Hunano.

 Historio 
La distrikto Jijang estis fondita en 221 a.K.E. post la konkero fare de la dinastio Qin. La nomo Jijang devenas de la distrikta sidejo, kiu situis sur la norda bordo de la rivero Ji (nuntempe la rivero Zishui, granda rivero kiu fluas tra Jijang, eble la rivero nomiĝis Ji en antikvaj tempoj). 

 Loĝantaro 
3.851.564 loĝantojn en la tuta administra teritorio (popolnombrado en 2020)(de) citypopulation.de: YÌYÁNG SHÌ, Stadt auf Präfekturebene in Húnán Shĕng (China), alirita la 2025-07-24, sed en la vera urbocentro nur vivas 836.700 loĝantoj (fine de 2018)(de) citypopulation.de: China: Húnán, Provinz Hunan - In der Tabelle mit der Überschrift "Die größten Städte", alirita 2025-07-24.  

Fine de 2022, la konstanta loĝantaro de la urbo estis 3.7936 milionoj(zh) Yiyang-loĝantaro. www.yiyang.gov.cn. [ 2023-11-11 ], 原始内容存档于2024-01-14.  . El tiu nombro 1.9695 milionoj estis urbaj loĝantoj, kun urbigo-procento de 51.92%.

La loĝantaro loĝanta en urboj estas 1 942 517, kio konsistigas 50,43% de la tuta loĝantaro; la loĝantaro loĝanta en kamparaj regionoj estas 1 909 047, kio konsistigas 49,57% de la tuta loĝantaro.

 Lingvo 
Rilate al lingvo, Jijang estas unu el la kernaj areoj kie oni parolas la Xiang-dialekton (unu el la sep ĉefaj ĉinaj dialektoj). La Jijang-dialekto estas parolata en ĉiuj distriktoj kaj kantonoj de la urbo Jijang. Krome, kelkaj urboj en la okcidenta parto de la distrikto Anhua uzas la malnovan Xiang-dialekton. La Jijang-dialekto konservas grandan nombron da antikvaj vortoj kaj karakteriziĝas per pli lateralaj sonoj. Ĝi havas fortan lokan guston kaj estas malmulte influita de la nordĉina dialektaro kaj sudokcidenta mandarena lingvaro. Ĝi estas unu el la pli malfacile kompreneblaj hunanaj dialektoj.

 Klimato 
Jijang ĝuas subtropikan humidan musonan klimaton kaj la jara averaĝa temperaturo estas iom pli alta ol multaj aliaj ĉirkaŭaj regionoj. Kompare, ĝi havas pli malvarmetajn somerojn kaj pli varmajn vintrojn. La pluvokvanto abundas dum julio. Nuba kaj pluva vetero kune kun malvarma aero povas okazi printempe(en) Vojajgvidilo de Jijang,  travelchinaguide.com. Alirita 2025-027-25. 

 Administra strukturo 
Je la distrikta nivelo, la prefektejo estas dividita en du urbajn distriktojn (Heshan, Ziyang), unu distriktan urbon ( Yuanjiang ), kaj tri distriktojn (Anhua, Nanxian, Taojiang).

 Religio 
Jijang estas unu el la ŝlosilaj urboj por religia laboro en la provinco Hunano. Ĝi havas vastan gamon da religioj, inkluzive de ĉirkaŭ 350 000 budhanaj laikoj, 212 500 protestantaj, 78 000 taoistaj kaj 25 600 katolikaj kredantoj. Jijang havas multajn templojn, palacojn, preĝejojn kaj riĉajn popolajn kutimojn.

 Ekonomio 
Jijang estas riĉa je mineralaj resursoj kaj estas konata kiel la "malgranda nefera metalurbo". Rizo, teo kaj bambuo estas kultivataj en la ĉirkaŭa regiono. La mezaj kaj malaltaj montoj en la okcidento estas la ĉefaj arbaraj produktadbazoj. 

Malpeza industrio: ceramikaĵoj, kemiaĵoj.  

 Turismo 
Tujiatai en la vilaĝo Dalangcheng estas neolita loko meze de la ebenaĵo ĉe la lago Dongting. 

 Specialaĵoj 
Bambua arto, bambuaj matoj, nigra teo Anhua, ovoj konservitaj el pino, ombreloj el olepapero Ming kaj nudeloj de Hunano kiuj estas mondfamaj. 

 Transporto 
Ĉangŝa, la ĉefurbo de Hunano situas je 70 kilometroj (43 mejloj) de Jijang. Kvindek-minuta rapidveturo per aŭtovojo ligas la urbon Jijang kun la internacia flughaveno Ĉangŝa Huanghua (Changsha Huanghua International Airport).

 Vidu ankaŭ 
Tang Yi (kantistino ĉina 唐艺) 

 Eksteraj ligiloj 

 Oficiala retejo

 Referencoj 

Kategorio:Prefektujnivelaj urboj de Ĉinio